**Vadlīnijas Erasmus+ studiju mobilitātes veiksmes stāstu sagatavošanai**

**(mobilitātes dalībnieka pieredze)**

Lai veicinātu studentu dalību Erasmus+ programmā, Valsts izglītības attīstības aģentūra vēlas apkopot to studentu pieredzi, kuri jau piedalījušies Erasmus+ studiju mobilitātē, tāpēc lūdzam mobilitātes dalībniekus dalīties pieredzē par savu Erasmus+ studiju mobilitāti, izklāstot to apmēram 1 lpp. garā stāstā.

Jau saņemtie mobilitātes dalībnieku pieredzes stāsti apskatāmi VIAA mājas lapā: <https://www.erasmusplus.lv/pieredze>.

Mēs priecātos, ja Jūs pastāstītu:

* kāpēc izvēlējāties piedalīties Erasmus+ studiju mobilitātē;
* kāda bija pieredze sadarbībā ar nosūtošo un uzņemošo augstskolu gan pirms un pēc mobilitātes, gan tās laikā;
* kādi ir Jūsu akadēmiskie un personiskie ieguvumi no Erasmus+ studiju mobilitātes;
* kādi bija Jūsu spilgtākie iespaidi, dzīvojot ārpus Latvijas Erasmus+ studiju perioda laikā;
* kādus praktiskus padomus Jūs vēlētos sniegt tiem studentiem, kuri apsver iespēju piedalīties Erasmus+ studiju mobilitātē;
* par citiem aspektiem, kas Jums šķiet būtiski saistībā ar Jūsu Erasmus+ studiju periodu.

Pirms stāsta lūdzam norādīt šādu informāciju:

* Vārds, uzvārds
* Vecums
* Dzimums
* Nosūtošā augstskola
* Mobilitātes valsts
* Uzņemošā augstskola (**lūdzu norādiet arī augstskolas adresi**)
* Studiju joma
* Mobilitātes perioda ilgums

Stāstam lūdzam pievienot 3-5 fotogrāfijas no Jūsu mobilitātes perioda, tās atsūtot atsevišķos jpg failos uz erasmus@du.lv.

Paldies!